Γεγονότα Αυγούστου 2017

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Αύγουστο του 2017, συνοδευόμενα από τις πηγές μέσω των οποίων μεταδόθηκαν. 

## 1 Αυγούστου
;Πόλεμος και επιθέσεις
*Στο Αφγανιστάν από έκρηξη βόμβας σε ναό Σιιτών στη Χεράτ σκοτώνονται 29 άτομα και τραυματίζονται δεκάδες άλλων. (BBC)

;Δυστυχήματα και καταστροφές
*Τουλάχιστον 34 άτομα σκοτώνονται από την πτώση ενός λεωφορείου μέσα σε χαράδρα στην κεντρική Μαδαγασκάρη. Το λεωφορείο πήρε φωτιά και μετέφερε Χριστιανούς προσκυνητές νεαρής ηλικίας. (Times of India)

;Νόμος και έγκλημα
*Τρία από τα αποκαλούμενα μέλη της σπείρας GTA σκοτώνονται από πυρά και άλλα 4 τραυματίζονται, συμπεριλαμβανομένων και δύο φρουρών, σε δικαστήριο της Μόσχας, έπειτα από απόπειρα απόδρασής τους. (''The Independent'')

;Πολιτική και εκλογές
*Νεοζηλανδικές γενικές εκλογές (2017)
** Η Τζακίντα Άρντερν εκλέγεται στην ηγεσία του Εργατικού Κόμματος της Νέας Ζηλανδίας, έπειτα από την απόσυρση του Άντριου Λιτλ, εξαιτίας χαμηλών ποσοστών στις δημοσκοπήσεις ενόψει των εκλογών στις 23 Σεπτεμβρίου. (Stuff) 
*Η Γερουσία των Ηνωμένων Πολιτειών, με ψήφους 92–5, επιβεβαιώνει τον διορισμό του Κρίστοφερ Α. Ρέι ως διευθυντή του Ομοσπονδιακού Γραφείου Ερευνών (FBI). (Reuters)

## 2 Αυγούστου
;Πολιτική και εκλογές
*Γενικές εκλογές στην Παπούα Νέα Γουινέα (2017)
**Το κοινοβούλιο στην Παπούα Νέα Γουινέα επανεκλέγει τον Πίτερ Ο' Νιλ στην πρωθυπουργία, τερματίζοντας μια χαοτική εκλογική εκστρατεία που επισκιάζεται από βία. (Reuters)

;Δυστυχήματα και καταστροφές
*Δύο άτομα σκοτώνονται σε αναγκαστική προσγείωση αεροσκάφους στην παραλία Καπαρίκα, κοντά στη Λισαβόνα. (Πρώτο Θέμα)
*Από έκρηξη φυσικού αερίου στην ακαδημία Μινεχάχα της Μινεάπολις στην πολιτεία Μινεσότα, σκοτώνονται δύο μέλη του προσωπικού και τραυματίζονται άλλα 9 άτομα.(AP) (CBS News)

;Επιστήμη και τεχνολογία
*Αμερικανοί και Νοτιοκορεάτες ερευνητές πέτυχαν να τροποποιήσουν ελαττωματικά γονίδια που προκαλούν υπερτροφική καρδιομυοπάθεια, έτσι ώστε η παθογόνος μετάλλαξη να μην περάσει στις επόμενες γενιές. (in.gr)

;Κουλτούρα
*Ο 96χρονος πρίγκιπας Φίλιππος, δούκας του Εδιμβούργου πραγματοποιεί την τελευταία του δημόσια εμφάνιση έπειτα από 22.219 δημόσιες παρουσίες από το 1952. (''ABC news'')
## 3 Αυγούστου

;Πόλεμος και επιθέσεις
*Σε βομβιστική επίθεση αυτοκτονίας με στόχο οχηματοπομπή στρατιωτικών αυτοκινήτων στην επαρχία Καμπούλ του Αφγανιστάν σκοτώνεται ένας στρατιώτης του ΝΑΤΟ και άλλα 6 άτομα του προσωπικού τραυματίζονται.(Reuters)

;Διεθνείς σχέσεις
*Σε ανακοίνωση της USAID αναφέρεται ότι η αμερικανική κυβέρνηση του Τραμπ θα δώσει 169 εκατ. δολάρια για τρόφιμα προς τους λιμοκτονούντες κατοίκους στην Αιθιοπία και στην Κένυα. (Reuters)

;Καταστροφές
*Κύμα καύσωνα πλήττει την Ιταλία, προξενώντας καταστροφικές πυρκαγιές, με 1 νεκρή στο Αμπρούζο. (skai.gr) 

;Υγεία
*Μία ημέρα μετά την καταγραφή του πρώτου θανάτου στην Ελλάδα από τον ιό του Δυτικού Νείλου, πεθαίνει και μία άλλη ηλικιωμένη γυναίκα από επιπλοκές του ίδιου ιού. Ο εν λόγω ιός μεταδίδεται με τα κοινά κουνούπια. (in.gr)

;Αθλητισμός
*Στο ποδόσφαιρο συλλόγων, η Παρί Σεν Ζερμέν συμφωνεί να αποκτήσει τον Νεϊμάρ από την Μπαρτσελόνα αντί του ποσού ρεκόρ των 222 εκατομμυρίων ευρώ, πραγματοποιώντας την ακριβότερη μεταγραφή. (BBC)

## 4 Αυγούστου
;Τέχνες και κουλτούρα
*Στη Δανία, ο πρίγκιπας Ερρίκος, σύζυγος της βασίλισσας Μαργαρίτας Β΄ ανακοινώνει ότι δεν θα ταφεί δίπλα στη βασίλισσα Μαργαρίτα στον καθεδρικό ναό Ρόσκιλντε, που αποτελεί χώρο ταφής των Δανών μελών της βασιλικής οικογένειας από το 1559. Ο ηλικίας 83 ετών και γεννημένος στη Γαλλία Ερρίκος, είναι δυσαρεστημένος με τον μη ισότιμο ρόλο του ως πρίγκιπα συζύγου. Η ηλικίας 77 ετών Μαργαρίτα δέχτηκε την απόφαση, παρότι διαθέτει μία ειδικά κατασκευασμένη σαρκοφάγο για το ζεύγος. (AP μέσω ABC News)

;Πολιτική και εκλογές
*Προεδρικές εκλογές στη Ρουάντα (2017)
**Στις κάλπες προσέρχονται οι ψηφοφόροι στη Ρουάντα για να εκλέξουν τον πρόεδρό τους. Ο σημερινός πρόεδρος, Πολ Καγκάμε, επανεκλέγεται με ποσοστό 98,66% των ψήφων. (BBC), (Sky News) 

## 5 Αυγούστου
;Καταστροφές και δυστυχήματα
*Τρία μέλη του Σώματος των Αμερικανών Πεζοναυτών αγνοούνται έπειτα από τη συντριβή αεροσκάφους MV-22 Osprey στις ακτές της αυστραλιανής πολιτείας Κουίνσλαντ. Οι υπόλοιποι 23 επιβαίνοντες διασώθηκαν. (AP), (9 News)

;Διεθνείς σχέσεις
*Το Συμβούλιο Ασφαλείας των Ηνωμένων Εθνών ψηφίζει με ψήφους 15–0 να επιβάλλουν κυρώσεις εναντίον της Βόρειας Κορέας για τις πρόσφατες διηπειρωτικές δοκιμές βαλλιστικών πυραύλων. (Reuters)

;Πολιτική και εκλογές
*Δημοψήφισμα στη Μαυριτανία (2017)
**Οι ψηφοφόροι στη Μαυριτανία συμμετέχουν σε δημοψήφισμα για την αναθεώρηση του συντάγματος, με την κατάργηση της Γερουσίας και την προσθήκη ερυθρών λωρίδων στη σημαία της Μαυριτανίας μεταξύ των πιο σημαντικών προτεινόμενων αλλαγών. (Al Jazeera)
*Ορκίζεται για 2η θητεία 4 ετών πρόεδρος του Ιράν ο Χασάν Ρουχανί. (Financial Tribune)
*Ο Βενκάια Ναϊντού εκλέγεται ως ο 13ος Αντιπρόεδρος της Ινδίας.(NDTV)
*Η νεοσυσταθείσα Συντακτική Συνέλευση στη Βενεζουέλα ψηφίζει να απομακρυνθεί η γενική εισαγγελέας Λουίζα Ορτέγκα Ντίαζ, η οποία επέκρινε τον πρόεδρο Νικολάς Μαντούρο. (Al Jazeera)

## 6 Αυγούστου
;Πόλεμος και επιθέσεις
*Μπόκο Χαράμ
**Ένοπλοι σκοτώνουν 11 προσκυνητές στην Καθολική Εκκλησία του Αγίου Φιλίππου στην πόλη Οζουμπούλου της πολιτείας Ανάμπρα στη Νιγηρία. (Reuters)
*Ένοπλοι ντυμένοι με στρατιωτικές στολές επιτίθενται εναντίον στρατιωτικής βάσης κοντά στη Βαλένσια του Καραμπόμπο, καθώς εκδηλώνεται στρατιωτική εξέγερση εναντίον του προέδρου Νικολάς Μαντούρο. Τουλάχιστον 2 άτομα σκοτώνονται. (''The Guardian'') (Reuters)

;Αθλητισμός
* Στους Αγώνες CrossFit για το 2017 ο Μάθιου Φρέιζερ στους άντρες και η Τάια-Κλερ Τουμέι στις γυναίκες αναδεικνύονται νικητές στο Μάντισον της πολιτείας Γουινσκόνσιν των ΗΠΑ (ο τίτλος τους λέγεται "Fittest on Earth". (Crossfit.com)
*ΟΥΕΦΑ Euro 2017 γυναικών
**Η Ολλανδία νικά τη Δανία με 4-2 στον τελικό και κατακτά το ευρωπαϊκό πρωτάθλημα ποδοσφαίρου γυναικών για πρώτη φορά στην ιστορία τους. (BBC Sports)
*Η Άρσεναλ κατακτά το Κομιούνιτι Σιλντ με νίκη επί της Τσέλσι 4–1 στα πέναλτι. (''The Independent'')

## 7 Αυγούστου
;Οικονομία και επιχειρήσεις
*Η εταιρεία αερομεταφορών PenAir κηρύσσει πτώχευση και τερματίζει τις υπηρεσίες της στο Ντένβερ του Κολοράντο και στο Πόρτλαντ του Όρεγκον. (The Wall Street Journal)

;Νόμος και έγκλημα
*Δολοφονούνται άλλοι 2 Φιλιππινέζοι δημοσιογράφοι και προστίθενται στους περί τους 100 δολοφονημένους λειτουργούς του Τύπου από το 2000. (''The Strait Times''), (The Committee to Protect Journalists)

;Πολιτική και εκλογές
*Δημοψήφισμα στη Μαυριτανία (2017)
**Τα αποτελέσματα από το δημοψήφισμα για σύνταγμα που έγινε στις 5 Αυγούστου δείχνουν ότι οι ψηφοφόροι υπερψήφισαν την πρόταση να καταργηθεί η Γερουσία. Η συμμετοχή ήταν 53,73%, με το 85% των ψηφοφόρων να υποστηρίζουν τις αλλαγές, σύμφωνα με τις αρχές. (BBC)

## 8 Αυγούστου
;Καταστροφές και δυστυχήματα
*Από σεισμός μεγέθους 7 Ρίχτερ στην πόλη Σιτσουάν στη νοτιοδυτική Κίνα, σκοτώνοντας τουλάχιστον 13 άτομα και τραυματίζοντας περισσότερα από 175. (BBC), (Reuters)

;Πολιτική και εκλογές
*Γενικές εκλογές στην Κένυα (2017)
**Οι ψηφοφόροι στην Κένυα προσέρχονται στις κάλπες για την εκλογή προέδρου, όπως και των μελών της Εθνοσυνέλευσης και της Γερουσίας. (BBC)
*Στην όγδοη πρόταση δυσπιστίας εναντίον της κυβέρνησής του, ο πρόεδρος της Νότιας Αφρικής Τζέικομπ Ζούμα καταφέρνει να επιζήσει της πρότασης στο κοινοβούλιο με ψήφους 198–177 σε μυστική ψηφοφορία με 9 παρόντες. (Reuters)

## 9 Αυγούστου
;Πόλεμος και επιθέσεις
*Σε ύποπτη τρομοκρατική επίθεση, τραυματίζονται έξι Γάλλοι στρατιώτες, από τους οποίους οι τρεις σοβαρά, έπειτα από επίθεση αυτοκινήτου σε στρατόπεδο σε προάστιο του Παρισιού. (Independent)

;Δυστυχήματα και καταστροφές
*Στην Κίνα οι νεκροί από τον σεισμό μεγέθους 7 Ρίχτερ ανέρχονται σε 19. (in.gr)

;Διεθνείς σχέσεις
*Απελαύνονται δύο Κουβανοί διπλωμάτες από την πρεσβεία στην Ουάσιγκτον D.C. έπειτα από επεισόδιο στην Αβάνα, το οποίο ανάγκασε τους αξιωματούχους να επιστρέψουν στην πατρίδα. (''Fox News'')
*Οι ΗΠΑ επιβάλλουν και νέες κυρώσεις σε βάρος 8 αξιωματούχων από τη Βενεζουέλα. (Reuters) (CBS News)

;Πολιτική και εκλογές
*Ο πρόεδρος του Ιράν Χασάν Ρουχανί διορίζει δύο γυναίκες αντιπροέδρους. (naftemporiki.gr)

## 10 Αυγούστου
;Πολιτική και εκλογές
*Προεδρικές εκλογές στην Κένυα (2017)
**Η αντιπολίτευση ζητά να ανακηρυχθεί νικητής των προεδρικών εκλογών ο Ράιλα Οντίνγκα. (naftemporiki.gr)
*Δήμαρχος Τεχεράνης εκλέγεται ομόφωνα από το δημοτικό συμβούλιο του Ιράν ο Μοχάμαντ Αλί Νατζαφί, τερματίζοντας την 12χρονη θητεία του Μοχάμαντ Μπαγκέρ Γκαλιμπάφ. (''Financial Times'') (ForexRepository)

;Καταστροφές και δυστυχήματα
*Προσφυγική κρίση στην Ευρώπη
**Ο Διεθνής Οργανισμός των Ηνωμένων Εθνών για τη Μετανάστευση αναφέρει ότι κατά το τελευταίο διήμερο σε 2 επεισόδια ρίχτηκαν στη θάλασσα από τους δουλεμπόρους τους 280 πρόσφυγες από την Αιθιοπία και από άλλες χώρες στο Κέρας της Αφρικής στις ακτές της Υεμένης. Περισσότεροι από 50 πρόσφυγες πνίγηκαν με περισσότερα από 30 άτομα να αγνοούνται ακόμα. (AP μέσω CBS News) (Al Jazeera)
*Τουλάχιστον 36 άτομα πεθαίνουν σε δυστύχημα με λεωφορείο στην επαρχία Σαανσί της Κίνας. (''The Telegraph'')

## 11 Αυγούστου
;Κουλτούρα και τέχνες
*Ο γηραιότερος άντρας στον κόσμο, ο Πολωνο-Ισραηλινός Ισραέλ Κριστάλ, αναγνωρισμένος και ως ο μεγαλύτερος σε ηλικία επιζήσας του Ολοκαυτώματος, πεθαίνει στη Χάιφα του Ισραήλ σε ηλικία 113 ετών και 330 ημερών. (BBC μέσω MSN.com)
*Βραβείο Ουγκό
**Ανακοινώνονται οι νικητές των ετήσιων βραβείων Ουγκό στην 75η παγκόσμια συνέλευση επιστημονικής φαντασίας στο Ελσίνκι.''(The Guardian)''

;Καταστροφές και δυστυχήματα
*Από τη σύγκρουση δύο τρένων στην Αλεξάνδρεια της Αιγύπτου, σκοτώνονται τουλάχιστον 41 άτομα και τραυματίζονται τουλάχιστον άλλα 179. (BBC)
*Προσφυγική κρίση στην Ευρώπη
**Τουλάχιστον 56 Αφρικανοί πρόσφυγες πνίγονται στην Ερυθρά Θάλασσα ενώ ταξιδεύει από το Κέρας της Αφρικής προς την Υεμένη. (AFP μέσω Yahoo) 

;Υγεία και ιατρική
*Κατά τη διάρκεια του τελευταίου διημέρου, πέθαναν 30 παιδιά από το Ιατρικό Κολέγιο Μπαμπά Ραγκάβ Ντας, πιθανόν εξαιτίας της έλλειψης οξυγόνου στους θαλάμους. (''The New York Times'')

;Πολιτική και εκλογές
*Προεδρικές εκλογές στην Κένυα (2017)
**Στην Κένυα η ανεξάρτητη εφορευτική επιτροπή ανακοινώνει ότι ο πρόεδρος Ουζούρου Κενυάτα είναι ο νικητής των εκλογών, κερδίζοντας επανεκλογή. Η αντιπολίτευση κάνει λόγο για νοθεία. (NPR) (Reuters)

## 12 Αυγούστου
;Πόλεμος και επιθέσεις
*Σε βομβιστική επίθεση αυτοκτονίας κοντά σε φορτηγό του στρατού του Πακιστάν στην Κουέτα σκοτώνονται 15 άτομα και άλλα 40 τραυματίζονται. (''The Guardian'')
*Ξεσπούν συμπλοκές ανάμεσα σε ακροδεξιούς διαδηλωτές και αριστερούς αντιδιαδηλωτές στη Σάρλοτσβιλ στη Βιρτζίνια, αναφορικά με την αφαίρεση του γλυπτού του Ρόμπερτ Έντουαρντ Λι. Σκοτώνεται 1 άτομο και δεκάδες άλλων τραυματίζονται όταν άντρας ρίχνει το όχημά του πάνω σε ένα πλήθος αντιδιαδηλωτών. (CNN) (BBC) (''The Independent'')
**Ο Κυβερνήτης της Βιρτζίνια κηρύσσει κατάσταση έκτακτης ανάγκης. (CNN)
**Από τη συντριβή ελικοπτέρου της πολιτειακής αστυνομίας της Βιρτζίνια στη διάρκεια περιπολίας κατά τα επεισόδια, σκοτώνονται 2 αξιωματικοί της αστυνομίας που επιβαίνουν σε αυτό. (NBC News)

;Καταστροφές
*Από τις πλημμύρες στο Νεπάλ πεθαίνουν 36 άτομα και δεκάδες άλλων αγνοούνται. (''Hindustan Times'')

## 13 Αυγούστου
;Πόλεμος και επιθέσεις
*Τουλάχιστον 17 άτομα, ανάμεσα στα οποία και δύο Καναδοί, σκοτώνονται (σύμφωνα με πληροφορίες) και άλλα 8 τραυματίζονται σε επίθεση που σημειώνεται σε τούρκικο εστιατόριο στην Ουαγκαντουγκού, πρωτεύουσα της Μπουρκίνα Φάσο. (RT) (Reuters)

;Καταστροφές και δυστυχήματα
*Από σεισμό 6,4 Ρίχτερ στη νήσο Σουμάτρα της Ινδονησίας δεν υπάρχουν αναφορές για θύματα ή υλικές ζημιές στα κτήρια. (Reuters μέσω Channel News Asia) (US Geological Survey) (AP μέσω ''The Washington Post'')  
*Σε κατολίσθηση σκοτώνονται 44 άτομα σε αυτοκινητόδρομο της βόρειας Ινδίας στην επαρχία Χιματσάλ Πραντές. (''The Hindu'')
**Από πλημμύρες και κατολισθήσεις στην Ινδία και στο Νεπάλ έχουν πεθάνει συνολικά 74 άτομα. (MSN)

;Αθλητισμός
*Στο γκολφ, ο Αμερικανός Τζάστιν Τόμας κερδίζει το πρωτάθλημα PGA στον πρώτο σημαντικό τίτλο της καριέρας του. (AP via ESPN)

## 14 Αυγούστου
;Τέχνες και κουλτούρα
*Big Ben
**Το ρολόι Big Ben του Λονδίνου θα σιωπήσει για 4 έτη, από την 21η Αυγούστου έως το 2021, για όσο γίνονται εργασίες επισκευής στον πύργο και το ρολόι. Το εκτιμώμενο κόστος των εργασιών αγγίζει τα 29 εκατομμύρια λίρες (31,7 εκατομμύρια ευρώ). Είναι η πρώτη φορά που θα σιγήσει μετά από 158 χρόνια που χτυπά σχεδόν χωρίς διακοπή. 
**Ένας προσωρινός ηλεκτρικός μηχανισμός θα τοποθετηθεί για το διάστημα που θα διαρκέσουν οι εργασίες και το κοινό θα μπορεί να βλέπει τουλάχιστον μια από τις τέσσερις οθόνες του. (BBC) (''The Washington Post'')
 
;Καταστροφές
*Από κατολίσθηση λάσπης εξαιτίας σφοδρής βροχόπτωσης κοντά στην πρωτεύουσα Φρίταουν της Σιέρα Λεόνε πεθαίνουν τουλάχιστον 350 άτομα και ο αριθμός των νεκρών αναμένεται να φτάσει τους 500. (Central Queensland Radio) (BBC)

;Νόμος και έγκλημα
*Στη Γαλλία σκοτώνεται μία 13χρονη όταν ένα αυτοκίνητο κατευθύνεται εσκεμμένα από τον οδηγό του σε καφετέρια πιτσαρίας στο Σετ Σορτ και 12 άλλα άτομα τραυματίζονται, από τα οποία τα 4 σοβαρά. Ο οδηγός συλλαμβάνεται και η αστυνομία πιστεύει ότι το περιστατικό δεν έχει σχέση με την τρομοκρατία. (CBS News) (''The Independent'')
## 15 Αυγούστου
;Πόλεμος και επιθέσεις
*Τρεις βομβιστές καμικάζι σκοτώνουν 27 άτομα και τραυματίζουν 83 κοντά στην πόλη Μαϊντουγκουρί της Νιγηρίας. (Reuters)

;Οικονομία
* Η δεύτερη μεγαλύτερη αεροπορική εταιρεία της Γερμανίας, η Air Berlin κηρύσσει πτώχευση για οικονομικούς λόγους. (BBC)

;Καταστροφές και δυστυχήματα
*Από πτώση δέντρου σε άτομα που παρακολουθούν θρησκευτική τελετή στη Φουντσάλ στη νήσο Μαδέιρα, σκοτώνονται τουλάχιστον 12 άτομα και περισσότερα από 50 τραυματίζονται. (BBC)

## 16 Αυγούστου
;Τέχνες και κουλτούρα
*Αρκετά μνημεία της συνομοσπονδίας κατεδαφίζονται στη διάρκεια της νύχτας στην πόλη Βαλτιμόρη της πολιτείας Μέριλαντ των ΗΠΑ, δύο ημέρες μετά την σχετική απόφαση του δημοτικού συμβουλίου της Βαλτιμόρης. (NBC News)

;Καταστροφές
*Μαζική ταφή των θυμάτων από τις κατολισθήσεις στη Σιέρα Λεόνε, γίνεται στη Φρίταουν, προκειμένου να ελευθερωθεί χώρος στα νεκροτομεία. Ο αριθμός των επιβεβαιωμένων νεκρών από τις πλημμύρες πλησιάζει τους 400 και οι αγνοούμενοι είναι τουλάχιστον 600. (BBC)

;Νόμος και έγκλημα
*Στις Φιλιππίνες τουλάχιστον 32 άτομα σκοτώνονται σε σειρά επιδρομών της αστυνομίας κοντά στη Μανίλα, με πρόσχημα των πόλεμο εναντίον των εμπόρων ναρκωτικών. (''The Guardian'')
*Σε έφοδο των αστυνομικών δυνάμεων στη φυλακή του Πουέρτο Αγιακούτσο στην πολιτεία Αμαζόνας της Βενεζουέλας σκοτώνονται τουλάχιστον 37 φυλακισμένοι. (Reuters)

## 17 Αυγούστου
;Πόλεμος και επιθέσεις
*Επίθεση στη Βαρκελώνη (2017):
**Ένα βαν πέφτει πάνω σε πλήθη ατόμων στη Λα Ράμπλα της Βαρκελώνης, σε μία τρομοκρατική επίθεση, όπως την αποκαλεί η αστυνομία, με αποτέλεσμα να σκοτωθούν τουλάχιστον 12 άτομα. Δύο ύποπτοι τίθενται υπό κράτηση και το ΙΚΙΛ αναλαμβάνει την ευθύνη. (''The Washington Post'')

;Νόμος και έγκλημα
*Πόλεμος των ναρκωτικών στις Φιλιππίνες:
**Τουλάχιστον 25 άτομα σκοτώνονται και 48 συλλαμβάνονται από την Εθνική Αστυνομία των Φιλιππίνων σε συνεχείς επιχειρήσεις εναντίον των ναρκωτικών στη Μανίλα εντός 24ώρου.(''Manila Times'') 

## 18 Αυγούστου
;Πόλεμος και επιθέσεις
*Επακόλουθα της Επίθεσης στη Βαρκελώνη
**Η ισπανική αστυνομία στην παράκτια πόλη Καμπρίλς σκοτώνουν 5 ύποπτους τρομοκράτες στη διάρκεια αντιτρομοκρατικής επιχείρησης προκειμένου να σταματήσει μία δεύτερη επίθεση με βαν. Σύμφωνα με αναφορές της αστυνομίας, οι δράστες ήταν ζωσμένοι με εκρηκτικά, κάτι που στη συνέχεια ανακαλύφθηκε ότι ήταν ψεύτικο. (BBC)
*Στην πόλη Τουρκού της Φιλανδίας σκοτώνονται τουλάχιστον 2 άτομα και αρκετά άλλα τραυματίζονται σε επίθεση με μαχαίρι. Η αστυνομία συνέλαβε ένα άτομο και εξαπέλυσε ανθρωποκυνηγητό για άλλους πιθανούς δράστες. (Reuters), (HS)

;Πολιτική και εκλογές
*Η αμφιλεγόμενη Εθνική Συντακτική Συνέλευση της Βενεζουέλας αποφασίζει ομόφωνα να αναλάβει τις εξουσίες της εθνοσυνέλευσης της χώρας, της οποίας ηγείται η αντιπολίτευση.(BBC)

## 19 Αυγούστου
;Πόλεμος και επιθέσεις
*Ένας 23χρονος μαχαιρώνει και τραυματίζει 8 άτομα στην πόλη Σουργκούτ της Ρωσίας και εν τέλει σκοτώνεται από τα πυρά της αστυνομίας. Το ΙΚΙΛ αναλαμβάνει την ευθύνη για την επίθεση. (South Front) (Reuters)

;Καταστροφές και δυστυχήματα
*Από σεισμό μεγέθους 6,4 Ρίχτερ δυτικά των νήσων Τόνγκα στον Ειρηνικό, δεν υπάρχουν άμεσες αναφορές για θύματα ή ζημίες. (Reuters)
*Στην Ινδία από εκτροχιασμό αμαξοστοιχίας κοντά στο Μουζαφαρναγκάρ της πολιτείας Ουτάρ Πραντές σκοτώνονται τουλάχιστον 20 άτομα και άλλα 120 τραυματίζονται. (Reuters) , (Reuters μέσω ABC News Australia)

;Πολιτική και εκλογές
*Στη Νιγηρία η κρατική τηλεόραση μεταδίδει ότι ο πρόεδρος Μουχαμαντού Μπουχαρί επέστρεψε στη χώρα έπειτα από τρίμηνη αναρρωτική άδεια στο Ηνωμένο Βασίλειο. (Reuters)
## 20 Αυγούστου
;Πόλεμος και επιθέσεις
*Εμφύλιος πόλεμος στη Συρία
**Πύραυλος πλήττει και τραυματίζει αρκετά άτομα στην Παγκόσμια Έκθεση της Δαμασκού. Το Συριακό Παρατηρητήριο για τα Ανθρώπινα Δικαιώματα αναφέρει ότι 5 άνθρωποι σκοτώθηκαν. (''Daily Mail'') (BBC)

;Καταστροφές και δυστυχήματα
*Από έκρηξη σε ναυπηγείο στη Νότια Κορέα σκοτώνονται 4 εργάτες. (Reuters μέσω ''The Australian'')

;Πολιτική και εκλογές
*Οι Ιρανοί βουλευτές εγκρίνουν τα 16 από τα συνολικά 17 μέλη της κυβέρνησης που διορίστηκαν από τον πρόσφατα επανεκλεγέντα πρόεδρο Χασάν Ρουχανί. (Washington Post) 

## 21 Αυγούστου
;Πόλεμος και επιθέσεις
*Επακόλουθα της επίθεσης στη Βαρκελώνη
**Η ισπανική αστυνομία σκοτώνει με πυροβολισμούς έναν άντρα στα δυτικά της Βαρκελώνης, ο οποίος κατά τα φαινόμενα φορούσε μία ζώνη με εκρηκτικά. (BBC)

;Καταστροφές
*Συγκρούονται δύο πολεμικά πλοία του Αμερικανικού Ναυτικού, το USS ''John S. McCain'' μαζί με το ''Alnic'' MC κοντά στη Σινγκαπούρη. Σύμφωνα με αναφορές 10 ναυτικοί αγνοούνται. (Reuters), (AP)

;Επιστήμη και τεχνολογία
*Ηλιακή έκλειψη της 21ης Αυγούστου 2017
**Εκατομμύρια κάτοικοι των ΗΠΑ και επισκέπτες μπορούν να δουν την ολική έκλειψη ηλίου που διασχίζει τη Βόρεια Αμερική.
Είναι η πρώτη ολική ηλιακή έκλειψη που είναι ορατή σε ολόκληρες τις ΗΠΑ από το 1918. (CBS)

## 22 Αυγούστου
;Δυστυχήματα και καταστροφές
*Το επιβατηγό πλοίο *Κομαντάτε Ριμπέιρο* βυθίζεται στον ποταμό Ζινγκού κοντά στο Πόρτο ντε Μοζ της Βραζιλίας, με αποτέλεσμα τον θάνατο τουλάχιστον 10 ανθρώπων.(''Shipwreck Log'')
 
;Νομοθεσία
*Η ισλαμική πρακτική "τριπλή ταλάκ", που επιτρέπει στους άντρες να χωρίζουν κατευθείαν, κηρύσσεται αντισυνταγματική από το Ανώτατο Δικαστήριο της Ινδίας. (''The Guardian'')

## 23 Αυγούστου
;Πόλεμος και επιθέσεις
*Τουλάχιστον 35 άτομα σκοτώνονται στη διάρκεια αεροπορικού βομβαρδισμού που σημειώνεται σε ξενοδοχείο κοντά σε σημείο ελέγχου των Χούθι στα βόρεια της Σανάα, πρωτεύουσας της Υεμένης. (Reuters μέσω Channel News Asia)

;Δυστυχήματα και καταστροφές
*Δύο άτομα σκοτώνονται από σεισμό που πλήττει το Λέιτε των Φιλιππίνων. (CNN Philippines) 

;Νόμος και έγκλημα
*Ένας ακέφαλος διαμελισμένος θώρακας ανακαλύπτεται να έχει ξεβραστεί από τα κύματα στην Κοπεγχάγη εδώ και δύο ημέρες και ταυτοποιείται ότι ανήκει στη δημοσιογράφο Κιμ Γουόλ, που είχε εξαφανιστεί. Σύμφωνα με την αστυνομία, η σορός διαμελίστηκε και προστέθηκε μέταλλο ώστε να μην επιπλέει.(Reuters via MSN), (BBC)

;Πολιτική και εκλογές
*Βουλευτικές εκλογές στην Ανγκόλα (2017)
**Οι ψηφοφόροι στην Ανγκόλα προσέρχονται στις κάλπες για την εκλογή των 220 μελών της Εθνοσυνέλευσης. Ο αρχηγός του κόμματος που θα κερδίσει τις εκλογές θα διαδεχθεί και τον αποχωρήσαντα από την προεδρία έπειτα από 38 χρόνια, Ζοζέ Εντουάρντο ντος Σάντος. (Al Jazeera)

## 24 Αυγούστου
;Τέχνες και πολιτισμός
*Ανακαλύπτεται κατά την εγκατάσταση καλωδίων για τηλεπικοινωνίες στην Παλαιά Πόλη της Ιερουσαλήμ ένα ψηφιδωτό που χρονολογείται από τον 6ο αιώνα μ. Χ. επί αυτοκρατορίας Ιουστινιανού του Α΄.(Reuters via ABC Australia)

;Καταστροφές
*Τουλάχιστον 12 άτομα πεθαίνουν στην πόλη Μακάου της Νότιας Κίνας ως αποτέλεσμα των πλημμυρών που προκλήθηκαν από τον τυφώνα Χάτο. Άλλα 4 άτομα πέθαναν στην όμορη επαρχία Γκουαντόν. (AP)

;Διεθνείς σχέσεις
*Το Κατάρ αποκαθιστά τις διπλωματικές του σχέσεις με το Ιράν. Η κίνηση καλωσορίζεται από την Τεχεράνη. (''Financial Times'')

## 25 Αυγούστου
;Πόλεμος και επιθέσεις
*Σε επίθεση ενόπλων σε τζαμί Σιιτών στην Καμπούλ του Αφγανιστάν, σκοτώνονται τουλάχιστον 20 άτομα. (ABC News)
*Σε επιθέσεις ανταρτών με στόχο θέσεις αστυνομικών και σε στρατιωτική βάση στην πολιτεία Ραχίνε σκοτώνονται 12 άντρες των δυνάμεων ασφαλείας της Μιανμάρ και 59 αντάρτες Ροχίνγκια. (BBC) (AP)
*Σε επεισόδια στη βόρεια Ινδία σκοτώνονται τουλάχιστον 28 άτομα και άλλα 250 τραυματίζονται, μετά την καταδίκη για βιασμό ενός ανώτερου τοπικού αξιωματούχου.(The Hindu)(''The Washington Post'')
*Ένας Σομαλός ένοπλος με ματσέτα που επιτέθηκε εναντίον στρατιωτών στις Βρυξέλλες, σκοτώνεται από τα πυρά των δυνάμεων ασφαλείας. (BBC)

;Νομοθεσία
*Το Ανώτατο Δικαστήριο της Ταϊλάνδης εκδίδει ένταλμα σύλληψης για την πρώην πρωθυπουργό Γίνγκλουκ Σιναουάτρα, η οποία δεν παρέστη στη δίκη της. (Reuters) (''The Sydney Morning Herald'') (''The New York Times'') (BBC Asia)

;Επιστήμη και τεχνολογία
*Εκτοξεύεται ο FORMOSAT-5, ο πρώτος δορυφόρος που κατασκευάστηκε εξ ολοκλήρου από τον Εθνικό Διαστημικό Οργανισμό της Ταϊβάν. Ο δορυφόρος τέθηκε σε τροχιά από τον πύραυλο του SpaceX Falcon 9. (AP μέσω Bloomberg)

## 26 Αυγούστου
;Καταστροφές και δυστυχήματα
*Από τη σύγκρουση δύο φορτηγών με μίνι μπας στον αυτοκινητόδρομο Μ1 κοντά στην πόλη Νιούπορτ Πάγκνελ της αγγλικής κομητείας Μπάκιγχαμσαϊρ, σκοτώνονται 8 άτομα και άλλα 4 τραυματίζονται. (''Irish Independent'')
*Ο κυκλώνας Χάρβεϊ πλήττει τις ανατολικές ακτές του Τέξας με ανέμους των 110 χιλιομέτρων την ώρα. Πρόκειται για την ισχυρότερη τροπική καταιγίδα που πλήττει το Τέξας από το 1961. (National Hurricane Center) (''The New York Times'') (BBC) (''Houston Chronicle'')
***Επιβεβαιώνεται ο θάνατος δύο ατόμων στο Τέξας και πολλοί είναι οι τραυματίες.(The Dallas Morning News), (Yahoo! com)

;Διεθνείς σχέσεις
*Ο στρατός της Νότιας Κορέας ανακοινώνει ότι η Βόρεια Κορέα έκανε πυραυλικές δοκιμές μικρού βεληνεκούς στην Ιαπωνική Θάλασσα. Οι ΗΠΑ κάνουν λόγο για τρεις δοκιμές. (Reuters) (Reuters²)

;Αθλητισμός
*Η Νέα Ζηλανδία κατακτά το Παγκόσμιο κύπελλο ράγκμπι γυναικών επικρατώντας της Αγγλίας στον τελικό με 41–32. (BBC)

## 27 Αυγούστου
;Πόλεμος και επιθέσεις
*Ο στρατός του Ιράκ ανακοινώνει ότι ανέκτησε πλήρως τον έλεγχο της πόλης Ταλ Αφάρ, έπειτα από οκταήμερες μάχες με τους τζιχαντιστές του ΙΚΙΛ. (Rudaw)

;Δυστυχήματα και καταστροφές
*Πέντε άτομα σκοτώνονται και άλλο ένα τραυματίζεται σοβαρά σε ορειβατικό δυστύχημα στο κρατίδιο Σάλτσμπουργκ της Αυστρίας. (Reuters)

;Αθλητισμός
*Στην πυγμαχία, ο Φλόιντ Μέιγουεδερ τζούνιορ νικά τον αθλητή των μικτών πολεμικών τεχνών Κόνορ ΜακΓκρέγκορ στον 10ο γύρο με τεχνικό νοκάουτ και βελτιώνει το ρεκόρ νικών του σε 50–0, καταρρίπτοντας το προηγούμενο ρεκόρ του Ροκι Μαρτσιάνο, έπειτα από 61 χρόνια. (ESPN)

## 28 Αυγούστου

;Καταστροφές
*Τουλάχιστον 8 είναι οι νεκροί από το πέρασμα του τυφώνα Χάρβεϊ στην αμερικανική πολιτεία του Τέξας με τους 30.000 κατοίκους της πόλης Χιούστον να αναμένεται να αναζητούν προσωρινό καταφύγιο σε άλλη περιοχή. (''Los Angeles Times'')

;Διεθνείς σχέσεις
*Η Ινδία και η Κίνα συμφωνούν να τερματίσουν τη δίμηνη διαμάχη τους με την απόσυρση των ινδικών στρατευμάτων. Η διαμάχη ξεκίνησε τον Ιούνιο έπειτα από την κατασκευή ενός δρόμου που άρχισε η Κίνα στο διαφιλονικούμενο έδαφος Ντοκλάμ, το οποίο διεκδικείται από αμφότερες την Κίνα και το Μπουτάν. (news.com.au) 

;Νομοθεσία και έγκλημα
*Η Πρόεδρος της Χιλής Μιτσέλ Μπατσελέτ υποβάλλει ένα νομοσχέδιο προς ψήφιση από το Κογκρέσο για να νομιμοποιηθεί ο γάμο μεταξύ ομοφύλων στη Χιλή και οι υιοθεσίες παιδιών από ομόφυλα ζευγάρια. (Reuters)
*Αποκαλύπτεται ότι σύμφωνα με έρευνες τουλάχιστον 84 είναι τα θύματα του κατά συρροήν δολοφόνου με τον μεγαλύτερο αριθμό θυμάτων στη σύγχρονη γερμανική ιστορία. Ο Γερμανός νοσοκόμος Νιλς Χέγκελ έχει ήδη καταδικαστεί για τη δολοφονία δύο ασθενών του. (''New York Times'')

## 29 Αυγούστου
;Πόλεμος και επιθέσεις
*Σε βομβιστική επίθεση καμικάζι που σημειώνεται στην είσοδο υποκαταστήματος θυγατρικής της Τράπεζας της Καμπούλ κοντά στην πρεσβεία των ΗΠΑ, στην πρωτεύουσα του Αφγανιστάν, σκοτώνονται 5 άτομα. Οι Ταλιμπάν αναφέρουν ότι στόχος τους ήταν οι στρατιώτες και αστυνομικοί που έκαναν ανάληψη της μισθοδοσίας τους. (Reuters)

;Διεθνείς σχέσεις
*Η Βόρεια Κορέα εκτοξεύει έναν πύραυλο, ο οποίος διέρχεται πάνω από το Χοκάιντο της βόρειας Ιαπωνίας, σημαίνοντας συναγερμό στη χώρα του ανατέλλοντος ηλίου. Είναι η πρώτη φορά από το 2009 που ένας βορειοκορεατικός πύραυλος πέρασε πάνω από ιαπωνικό έδαφος.(''South China Morning Post'') (''The Independent)

## 30 Αυγούστου
;Πόλεμος και επιθέσεις
*Στο Αφγανιστάν, τουλάχιστον 11 άμαχοι σκοτώνονται και άλλοι 16 τραυματίζονται όταν ελικόπτερο του NATO επιτίθεται σε οικία όπου είχαν καταφύγει Ταλιμπάν στην επαρχία Λογκάρ, στα ανατολικά της Καμπούλ. (Reuters)
;Καταστροφές και δυστυχήματα
*Τουλάχιστον 5 άτομα πεθαίνουν στην πόλη Μουμπάι της Ινδίας από τους ισχυρότερους μουσώνες εδώ και πολλά έτη. Σε ολόκληρη την Ινδία, το Νεπάλ και το Μπανγκλαντές ο αριθμός των νεκρών ξεπερνά τους 1.200. (''The Telegraph'')
*Η τροπική καταιγίδα Χάρβεϊ πλήττει την πολιτεία Λουιζιάνα των ΗΠΑ καθώς ο αριθμός των νεκρών από το πέρασμά της στο Τέξας ξεπερνά τους 30. (''New York Times'')

;Νομοθεσία
*Προσφυγική κρίση στην Ευρώπη
**Η κυβέρνηση της Ουγγαρίας αποφασίζει να παρατείνει την κατάσταση έκτακτης ανάγκης που κηρύχθηκε πέρυσι εξαιτίας της συνεχιζόμενης ροής προσφύγων προς και μέσω της χώρας. Ο κυβερνητικός εκπρόσωπος Ζόλταν Κόβατς δήλωσε ότι οι αυστηροί έλεγχοι στα σύνορα είναι ακόμα αναγκαίοι, εξαιτίας της "αυξημένης τρομοκρατικής απειλής στην Ευρώπη". (AP)

## 31 Αυγούστου
;Καταστροφές και δυστυχήματα
*Ανασύρονται συνολικά 26 πτώματα γυναικών και παιδιών έπειτα από τη βύθιση στον ποταμό Ναφ του Μπανγκλαντές 3 πλοίων που μεταφέρουν Ροχίνγκια ενώ προσπαθούνσαν να εγκαταλείψουν τις εστίες τους εξαιτίας των συγκρούσεων στη Μιανμάρ.(AP μέσω ''The Washington Post'') 
*Από την κατάρρευση ενός πολυώροφου κτηρίου στην πόλη Μουμπάι της Ινδίας σκοτώνονται τουλάχιστον 24 άνθρωποι και το λιγότερο άλλοι 12 αγννούνται. (AP μέσω ABC News)

08